cyanic-selkie/wikianc huggingface dataset:
Fenoli
Fenoli — organiskie aromātiskie savienojumi, kuros hidroksilgrupas tieši saistītas ar aromātiskās struktūras (benzola gredzena) oglekļa atomiem. Savienojumus, kuros hidroksilgrupa saistīta ar blakus grupu oglekļa atomiem, sauc par aromātiskajiem spirtiem (benzilspirts).
Īpašības
Fenoliem piemīt vāju skābju īpašības, piemēram, tie var veidot sāļus - fenolātus.
Kaza
Kazu pieradināšana
Mezolīta mednieki bija nomadi un sekoja savam medījumam, pa ceļam vācot dažādus sezoniālus augus, sēklas, riekstus, augļus un ogas. Iespējams, ka pirmie kazu bari tika sapulcināti un ganīti jau pirms mednieki bija kļuvuši par īstiem ganiem. Tomēr īstie mājas kazu selekcionāri bija neolīta iedzīvotāji, kas kazas izmantoja tikpat daudzveidīgi kā mūsdienu cilvēki. Senākie mājas kazu kauli ir atrasti Gandždarehas neolīta apmetnē Irānas Kurdistānā Zāgrosa kalnos, tie ir apmēram 10 000 gadus veci. Kazas brīvi ganījās kalnos, bet tās uzmanīja gani, kas bieži bija bērni vai pusaudži. Tuvajos Austrumos mājas kazām joprojām ir šāds dzīves veids.
Kazas gaļa
Lai arī Latvijā kazas gaļu izmanto maz, pasaulē tā ir visplašāk patērētā gaļa. Tā ir viens no pamatēdieniem Ziemeļāfrikā, Centrālāzijā, Dienvidaustrumāzijā, Dienvidamerikā un Karību jūras baseinā. Kazas gaļu neaizliedz neviena reliģija, turklāt hinduistu un musulmaņu reliģiskajās tradīcijās kazas gaļai ir nozīmīga loma. Eiropā kazas gaļa ir populāra Vidusjūras un Balkānu reģionu valstīs. Kopumā Eiropas valstīs kazas gaļa tiek uzskatīta par delikatesi un tai nav intensīvs pielietojums.
Kazas piena ziepes
No kazas piena ražo arī kosmētikas līdzekļus. Ļoti kvalitatīvs produkts ir kazas piena ziepes, kuru pamatā ir kazas piens. Jau kopš senseniem laikiem kazas piens ieņem pienācīgu vietu starp dabiskajiem kosmētiskajiem līdzekļiem.
Kazas piens ziepēs nodrošina ādai papildu mitrināšanu un barošanu. Kazas pienā ir ļoti daudz vērtīgu vielu, ko āda caur porām viegli un ātri uzsūc dziļākajos slāņos. Piena olbaltumvielas īpaši rūpējas par ādu, padarot to elastīgāku. Vitamīni un minerālvielas veicina vielmaiņu, pienskābe uzlabo ādas vispārējo stāvokli.
Starptautiskā lidosta "Liepāja"
Lidojumi mūsdienās
Pēc lidostas rekonstrukcijas lidojumus uz Rīgu 2017. gada 16. maijā atsāka Latvijas nacionālā aviokompānija airBaltic. Sākotnēji lidojumi notika 3 reizes nedēļā, taču, palielinoties pasažieru intensitātei, no 2019. gada vasaras sezonas, lidojumi uz un no Liepājas tiek veikti 5 reizes nedēļā. Uz Liepāju - pirmdienu, trešdienu, ceturtdienu, piektdienu un svētdienu vakaros; No Liepājas - pirmdienu, otrdienu, ceturtdienu, piektdienu un sestdienu agrajos rītos.
Latvijas Sarkanā grāmata
Latvijas PSR Sarkanā grāmata
1985. gadā minēto darbu publicēja izdevniecībā "Zinātne". Grāmatā par katru augu un dzīvnieku sugu sniegtas ziņas par tās izplatību, aizsardzības statusu, skaita un izplatības apgabala izmaiņu cēloņiem, kā arī priekšlikumi par aizsardzību un pētniecību. Grāmata bija pārsvarā domāta zinātniekiem un dabas aizsardzības praktiķiem, tai bija ierobežots metiens (6000) un tā nebija plaši pieejama. Tāpēc vēlāk tika izdota plašai publikai domāta “Populārzinātniskā Latvijas sarkanā grāmata. Dzīvnieki” (1990) un “Populārzinātniskā Latvijas sarkanā grāmata. Augi” (1992).
Bobijs Čarltons
Sers Roberts "Bobijs" Čarltons (dzimis Ašingtonā) ir bijušais Anglijas futbolists, kurš 1966. gadā ieguva Pasaules kausu un tika atzīts par Eiropas gada futbolistu. Gandrīz visu savu karjeru viņš aizvadīja Mančestras "United" klubā, kur viņš kļuva pazīstams ar savām piespēlēm no laukuma viduslīnijas un spēcīgajiem tālsitieniem.
Viņa vecākais brālis Džeks Čarltons arī bija futbolists.
Arukila (stacija)
Vēsture
2011. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu Arukilas pieturas punktā tika izbūvētas divas jaunas pasažieru starpceļu platformas. Platformu augstums - 550 mm, garums - 100 m.
Rūhollāhs Mūsavī Homeinī
Biogrāfija
1965. gadā ājatolla Homeinī pārcēlās uz Nedžefu, Irākā, bet 1978. gadā (toreizējā viceprezidenta Sadama Huseina spiests) uz Parīzes priekšpilsētu Noplešato (Neauphle-le-Château), no kurienes pēc revolūcijas uzvaras 1979. gadā atgriezās Irānā. Trimdas laikā Homeinī sarakstīja savu galveno teorētisko darbu — "Islāma vara" (Valiyat-e faqih, 1971), kurā izklāstīja galvenās idejas valsts pārvaldē:
Oklēra
Oklēra (fr) ir pilsēta ASV Viskonsinas štatā. 2010. gadā pilsētā dzīvoja 65 883 iedzīvotāju, kas padara to par devīto lielāko pilsētu Viskonsinas štatā. Pilsēta atrodas 145 kilometru attālumā no Mineapolisas. Tā ir dibināta 1856. gadā.
Dabasgāze
Vairums dabasgāzes ir veidojusies divos mehānismos: biogēnajā un termogēnajā. Biogēnajā procesā gāzi izdala mikroorganismi purvos, organismu atlieku sakopojumos, seklos nogulumos. Dziļāk Zemes dzīlēs pie augstākas temperatūras un spiediena gāze termogēnajā procesā veidojas no nogulumos esošām organismu atliekām.
Uģis Viļums
Uģis Viļums (dzimis Saldū) ir bijušais latviešu basketbolists, četrkārtējs LBL čempions. Pēc karjeras beigām — treneris. Profesionāļa karjeru uzsācis 1997. gadā. Karjeras laikā spēlējis vienīgi Latvijas klubos, visvairāk Liepājā. Karjeru beidza 2010. gadā.
Gustavs Reinholds fon Klots
Gustavs Reinholds fon Klots (, arī von Klodt); dzimis , miris ) bija Vidzemes guberņas vācbaltiešu luterāņu mācītājs, cenzors un latviešu valodas popularizētājs. Latviešu literārās biedrības (Lettisch-Literärische Gesellschaft) dibinātājs (1824) un tās pirmais vadītājs (1824-1838).
Gērnsija
Vēsture
Kad no 1973. līdz 2020. gadam Apvienotā Karaliste bija Eiropas Savienības dalībvalsts, Gērnsija palika ārpus ES robežām.
Krezoli
Krezoli (metilfenoli, oksitoluoli, C6H4(CH3)OH) - pie fenoliem piederoši aromātiskie savienojumi ar 1 metilgrupu un 1 hidroksilgrupu pie benzola gredzena. Kā visiem divaizvietotajiem benzola atvasinājumiem, krezoliem ir 3 izomēri - orto-krezols (o-krezols), meta-krezols (m-krezols) un para-krezols (p-krezols). Krezoli ir šķidrumi vai cietas vielas, atkarībā no izomēru sastāva un temperatūras. Gaisā krezoli pamazām oksidējas un no bezkrāsainiem kļūst dzeltenīgi līdz sarkanbrūni.
Antonio Gaudi
Pamatizglītība
Kad pienāca laiks viņa formālajai izglītībai, Gaudi iestājās Collegi de les Escoles Píes de Reus. Gaudi atzīmes nebija visai labas, izņemot vienu priekšmetu — ģeometriju. Viņa aizraušanās ar šo priekšmetu ilga līdz pat viņa nāvei. Pirmo iespaidu uz viņa dzīvi ģeometrija atstāja, kad viņš izvēlējās savu karjeru.
Augstākā izglītība
Gaudi mācījās arhitektūru Escuela Tècnica Superior d'Arquitectura Barselonā no 1873. līdz 1877. gadam, taču viņa sekmes bija ļoti viduvējas. Tomēr visas praktisko darbu atzīmes bija izcilas, un 1878. gadā viņš kļuva par diplomētu arhitektu. Parakstot statusu apliecinošo dokumentu, direktors teica: „Es esmu atradis vai nu vājprātīgo, vai ģēniju.”
Intereses
Reimatisma dēļ Gaudi ieturēja stingru veģetāru diētu un izmantoja homeopātiskus līdzekļus, ūdens terapiju, kā arī biežas pastaigas, lai uzturētu labu veselību. Garas pastaigas ne tikai vājināja reimatismu, bet arī ļāva viņam vēl vairāk izbaudīt dabu.
Mākslinieciskais stils
Arhitekta darbi ir klasificēti kā Art Nouveau arhitektūra, kas ir modernās arhitektūras priekštecis. Taču dabas tēlu adaptācija tā vietā, lai lietotu tradicionālas līnijas, novieto viņu savā īpašā kategorijā. Viņa stilu vēlāk mēģinājis atkārtot austriešu arhitekts Frīdenreihs Hundertvasers.
Kaut gan Gaudi daudzi uzskata par ģēniju, daži vēsturnieki uzskata, ka viņš bija daltoniķis un tikai viņa sadarbība ar Žozefu Mariju Zužolu, 27 gadus jaunāku arhitektu, kuru pats Gaudi uzskatīja par ģēniju, ļāva viņam izveidot savus dižākos darbus.
Ietekme
1992. gadā pieci mākslinieki dibināja Antonio Gaudi Beatifikācijas biedrību (La Asociación pro Beatificación de Antonio Gaudí). Šīs asociācijas mērķis ir lūgt katoļu baznīcu pasludināt Gaudi par svēto.
Bulgāru īpašvārdu atveidošana
Pēc šiem noteikumiem atveido bulgāru personvārdus, kā arī ģeogrāfiskos nosaukumus Bulgārijā. Bulgāru izcelsmes personvārdi sastopami arī Rumānijā, Ukrainā, Maķedonijā un Grieķijā, retāk citur pasaulē. Atveidojot citu pasaules reģionu bulgāru izcelsmes personu vārdus, jāņem vērā šajā zemē pieņemtā izrunas prakse.
Gramatizācija
Atveidojot bulgāru valodas īpašvārdus latviešu valodas vidē, tie jāpakļauj gramatizācijai, jāpiešķir dzimte un deklinācija.
Dzimte
Personvārdu dzimte ir atkarīga no attiecīgās personas dzimuma.
2010.—2011. gada UEFA Eiropas līgas sezona
Rezultatīvākie spēlētāji
2010.—2011. gada UEFA Eiropas līgas sezonas rezultatīvākie spēlētāji (neskaitot kvalifikācijas kārtu):
Babilonas gaisa dārzi
Kā stāsta leģenda, valdniekam Nebukadnecaram II bijusi daiļa sieva — Amitija, ko valdnieks pārvedis no Persijas. Diemžēl Nebukadnecars II lielāko daļu laika pavadījis tālu projām karagājienos, bet daiļā Amitija skumusi mājās viena un, pieradusi pie savas dzimtenes zaļajām kalnu nogāzēm, Babilonas karstajā līdzenumā ilgojās pēc kalniem, mežu ēnas un vēsuma. Vēlēdamies remdēt savas sievas ilgas, Nebukadnecars nolēma uzdāvināt viņai veselu oāzi.
Šo terašu vairs nav, nav atrodamas pat to atliekas. Maz kas palicis pāri arī no Babilonas pilsētas un slavenā Bābeles torņa. Pastāv uzskats, ka nekādu gaisa dārzu nekad nav bijis, ka mīts par Babilonas gaisa dārziem radies seno grieķu ceļotāju aprakstīto piedzīvojumu neprecīzu vai tendenciozu tulkojumu rezultātā.
Žans Kristofs Bujons
Bujons ir piedalījies BTCC. Viņš ir arī Le Mans Series čempions, kā arī vairākkārtējs Lemānas 24 stundu sacīkšu dalībnieks.
Baltu filoloģija (žurnāls)
Baltu filoloģija ir vienu vai divas reizes gadā iznākošs baltu valodniecības žurnāls, viens no Latvijas Universitātes izdevumiem. Par tā izdošanu no 1991. gada rūpējas Filoloģijas fakultātes Baltu valodu katedra (līdz 1991. gadam — Latviešu valodas katedra). Tas ir periodisks zinātnisku rakstu krājums par aktuāliem jautājumiem baltistikā. Izdevuma redaktors ir profesors Dr.habil. philol. Pēteris Vanags un redaktora vietniece profesore Dr. philol. Lidija Leikuma. Starptautisko redakcijas kolēģiju pārstāv gan Latvijas Universitātes pētnieki, gan Lietuvas, Igaunijas, Krievijas, Vācijas, Itālijas, Austrālijas, Zviedrijas un ASV baltisti. Pirmais izdevums tika veltīts Latvijas Universitātes 70 gadu jubilejai. Universitāte ir latviešu tautas augstākās izglītības un zinātnes centrs dzimtajā valodā, tautas un cilvēces garīgo vērtību krājēja, arī valodas, folkloras un literatūras. 1989. gada 1. aprīlī notika Filoloģijas biedrības atjaunošana, kas darbojās Latvijas pirmās brīvvalsts laikā. Tas arī bija viens no galvenajiem dzinuļiem izdevuma radīšanā un neapsīkšanā. Pirmā burtnīca iepazīstināja ar Filologu biedrības 1989. gada darbu, ar jaunāko zinātnisko literatūru, bet krājuma pamatu veidoja referāti no 1989. gada 17. marta profesora Artura Ozola piemiņas konferences.
Pulkveža Brieža iela
Pulkveža Brieža iela var būt:
Sojuz TMA-17
Lidojuma gaita
00:04:13 UTC Sojuz TMA-17 ar Kotovu, Krīmeru un Noguči atvienojās no stacijas. 02:34:40 UTC kosmosa kuģa dzinēji tika ieslēgti bremzēšanas manevram. 03:24 UTC Sojuz TMA-17 nolaižamais aparāts piezemējās 148 km uz dienvidaustrumiem no Kazahstānas pilsētaso Džezkazganas.
Turcijas virtuve
Virtuve vasarā
Karstajā vasaras laikā turki priekšroku dod vieglām maltītēm, kas sastāv no vasaras augļiem un dārzeņiem. Vasarā parasti tiek pasniegti cepti dārzeņi, kuriem klāt pievieno jogurtu, tomātu mērci, aitu sieru, gurķus, tomātus, arbūzus, melones un mazāk saldo un vieglāko halvu.
Eļļas un tauki
Cepšanai plaši tiek lietots sviests, margarīns, olīveļļa un saulespuķu eļļa. Gaļas ēdienos un kebabos plaši izmanto aitu astes taukus (turku: Kuyruk yağı). Dažkārt tiek lietota arī sezama eļļa un dažādu riekstu eļļas.
Konditorejas izstrādājumi
Turcijas virtuve ir bagāta ar dažādiem sāļiem un saldiem konditorejas izstrādājumiem. Viena no virtuves galvenajām sastāvdaļām ir balto miltu mīkla, no kuras tiek gatavoti neskaitāmi ēdieni.
Gēzleme (Gözleme) ir lauku apdzīvotajās vietās populārs izstrādājums, ko pagatavo no lavaša un mīklas, kurā ietīti dažādi pildījumi, piemēram, spināti, siers, pētersīļi, malta gaļa, kartupeļi u.c. Katmers ir vēl viens paveids plāni rullētā mīklā ietītiem pildījumiem un tas var būt gan sāļš, gan salds. Lahmadžuns ir plāni izrullēta maizes mīkla, uz kuras tiek cepta malta gaļa ar tomātiem, pipariem, ķiplokiem un sīpoliem.
Alkoholiskie dzērieni
Baltvīna ražošanai tiek izmatotas tādas šķirnes kā:
Turcijā populārs alkoholiskais dzēriens ir raki, kuram garšai tiek pievienots anīss un to parasti lieto kopā ar meze ēdieniem, zivi vai kebabu. Pēc tam, kad tika izbeigts valsts uzņēmuma Tekel monopols, Turcijā raki un vīnu ražošana ir nokļuvusi privāto uzņēmēju rokās un ar katru gadu pieaug tās apjomi.
Bezalkoholiskie dzērieni
Ajrans (sāļš jogurta dzēriens) ir vispopulārākais atspirdzinošais dzēriens Turcijā un to parasti pasniedz ar visiem ēdieniem.
Trafalgaras kauja
Trafalgaras kauja bija jūras kauja starp Lielbritānijas Karaliskajiem Jūras spēkiem un Francijas un Spānijas jūras spēkiem Napoleona karu laikā.
Spāņi un francūži zaudēja 22 kuģus un 3243 cilvēkus, savukārt briti — nevienu kuģi un 458 cilvēkus, tomēr kaujā tika nāvīgi ievainots britu komandieris Nelsons. Britu uzvara sekmēja šīs valsts nostiprināšanos par jūras lielvalsti.
Disidents
Disidents (la — 'atkritējs, pretī runājošs') plašākajā nozīmē ir cilvēks, kam ir citādi, pretēji uzskati nekā pastāvošajai varai vai sabiedrības vairākumam.
Asīrija
Cīņa par izdzīvošanu
Sava lomu acīmredzot bija arī tam, ka liela Asīrijas iedzīvotāju daļa piespiedu migrācijas dēļ bija zaudējusi saikni ar savu zemi. Tai vairs nebija dabīgās motivācijas aizstāvēt teritoriju, kuru viņi neuzskatīja par savu, kurā bieži vien vairs nebija viņu senču pēdu un par kuru viņiem nebija arī drošas stabilitātes sajūtas nākotnē. Tā Asīrijas valdnieki, brutāli risinot īstermiņa nemieru problēmas, ilgtermiņā novājināja savas valsts pamatus.
Gibraltārs
Vēsture
Gibraltārs ieguva kolonijas statusu 1830. gadā. 1967. gada 10. septembrī notika referendums, kurā vairākums Gibraltāra iedzīvotāju nobalsoja par to, lai paliktu Apvienotās Karalistes pārvaldījumā. Tas savukārt ļoti būtiski pasliktināja kolonijas attiecības ar Spāniju. Vairāk kā 17 gadus Spānija turēja robežu ar Gibraltāru slēgtu.
Jūrmalas ģerbonis
Heraldiskais apraksts
Ģerboņa vairogs ir sadalīts divas daļās. Apakšējā daļā attēloti sudraba jūras viļņi, bet augšdaļā uz zila fona attēlota uz kreiso pusi lidojoša sudraba kaija. Virs kaijas izvietotas trīs zelta piecstaru zvaigznes. Kaija un viļņi apzīmē pilsētas piederību kūrortam, savukārt zvaigznes piederību Latvijai.
OpenERP
Open ERP (nosaukums pirms pārdēvēšanas - Tiny ERP) ir uzņēmuma resursu plānošanas un kvalitātes vadības sistēma.
Atriebēji (Marvel Comics)
2012. gadā Marvel Cinematic Universe iznāca filma "Atriebēji", kam ir vairāki turpinājumi.
Īrijas jūra
Potenciālais tunelis zem jūras
2004. gadā Īrijas Inženieru institūts piedāvāja tuneli, kas savienotu Roslērhārboru Īrijā ar Fišgvardu Velsā. 1997. gadā britu firma "Symonds" piedāvāja dzelzceļa tuneli, kas savienotu Dublinu un Holihedu. Abos variantos tunelis būtu ap 80 km garš — pārliecinoši garākais tunelis pasaulē. Šāda tuneļa izmaksas — ap 20 miljardi dolāru.
Tuneļa projektam ir zināms ekonomiskais pamats — piemēram, Dublinas — Londonas gaisa satiksmes līnija ir otra noslogotākā līnija pasaulē un visnoslogotākā Eiropas Savienībā — ap 50 lidojumi diennaktī. Šāda liela ātruma dzelzceļa līnija dotu lielu ekonomiskās attīstības stimulu Dublinai, Velsas ziemeļu daļai, Liverpūlei un Mančestrai. Tomēr vairāki Īrijas valdības organizēti pētījumi liecina, ka projekts joprojām nav ekonomiski pamatots.
Karvakrols
Karvakrolam ir izomērs - timols. Izomēri atšķiras ar hidroksilgrupas novietojumu molekulā.
Divāns (institūcija)
Divāns vai dīvāns (persiešu valodā دیوان, turku valodā: dîvân) bija vairāku islāma valstu augstākās izpildvaras institūcijas nosaukums vai tituls augstākajai izpildvaras amatpersonai (sk. divāns (tituls)).
Ašgabata
Ašgabata ir Turkmenistānas galvaspilsēta un valsts lielākā pilsēta. No 1919. līdz 1927. gadam pilsētu dēvēja par Poltoracku. Tajā dzīvo aptuveni 700 tūkstoši iedzīvotāju, no kuriem lielākā daļa ir turkmēņi. Citas lielas minoritātes ir krievi, armēņi un azerbaidžāņi.
Jēkabpils reģionālā slimnīca
Pēc neatkarības atjaunošanas
No 2000. gada ķirurģiskās un ginekoloģiskās operācijas sāka veikt ar laparaskopisko metodi (nodaļu vadītāji Jānis Danevičs un Andris Blimhens). Tika uzcelta piebūve intensīvās terapijas izvietošanai, pilnībā nokomplektēja neatliekamās palīdzības brigādes, tika nodrošinātas ārstu speciālistu internajā medicīnā, ķirurģijā, traumatoloģijā, dzemdniecībā, ginekoloģijā, intensīvajā terapijā, jaundzimušo reanimācijā un pediatrijā diennakts dežūras.
Slimnīcai pārmaiņu un ekonomiski sarežģītajā laikā palīdzību sniedza Dānija, Norvēģija, Zviedrija, Melle Vācijā, Francijas Rotari klubs, kā arī Amerikas un Austrālijas latvieši (medicīnas materiāli, transports un ierīces).
Minska
Administratīvais iedalījums
Oktobra rajonā ietilpst arī Minskas Nacionālā lidosta, kas atrodas 42 km uz austrumiem no Minskas centra.
Ievērojami cilvēki
Minskā ir dzimuši un auguši futbolists Aļaksandrs Hļebs (1981), ebreju šahists Boriss Gelfands (1968), amerikāņu kino darbinieks Luijs B. Meiers (1882—1957), dziedātājs Aleksandrs Ribaks (1986), politiķis Staņislavs Šuškevičs (1934–2022), padomju fiziķis Jakovs Zeļdovičs (1914-1987).
Pīts Bests
Pīts Bests (en; dzimis ) ir britu mūziķis, vislabāk pazīstams kā grupas The Beatles pirmais bundzinieks. Besta māte bija izveidojusi klubu, kurā ik pa laikam mēdza uzstāties Bītli, tolaik The Quarrymen. Arī pats Bests tur bieži spēlēja ar savu pirmo grupu The Black Jacks, vēlāk arī Bītlu sastāvā.
Bests The Beatles sastāvā nokļuva 1960. gada 12. augustā, dienu pirms grupas izbraukšanas uz Hamburgu. 1962. gada augustā Bests tika atlaists un viņa vietu grupā ieņēma Ringo Stārs. Bests dažreiz tiek dēvēts par "Piekto Bītlu". Vēlāk viņš strādājis arī par ierēdni, pirms izveidojis savu grupu The Pete Best Band. Vairāk kā 45 gadus ir precējies ar Keitiju Bestu, ar kuru viņam ir divas meitas un 4 mazbērni.
Dzeguzīte
Vēsture
Ansambļa ieraksti divreiz saņēmuši Mūzikas ierakstu gada balvu nominācijā "Labākais mūzikas albums bērniem": "Anniņa vanniņā: "Dzeguzītes" dziesmu izlase Nr. 3" (1995) un "Lāču tēta dziesmas" (2011).
Tetrode
Vēsture
Tetrodes pēc to izgudrošanas ātri vien aizstāja triodes radiotraktos.
Dzēlējodi
Bioloģija
Pirmās trīs attīstības stadijas noris ūdenī. Atkarībā no sugas un temperatūras tās aizņem 5—14 dienas, tomēr ir daži ievērojami izņēmumi. Vietās, kurās ūdenstilpes mēdz sasalt vai izžūt, attītība mēdz piemēroties vides apstākļiem, tai apstājoties un atsākoties, kad dabā atgriežas piemērots siltums un ūdens daudzums. Ir odu sugas, kuras spēj saglabāt dzīvību olām vai kāpuriem iesalstot ledū vai ūdenstilpei izžūstot un attīstībai turpinoties, kad olas atkal sedz ūdens. Kad kāpurs iekūņojas, kūniņas brīvi peld pa ūdens virsmu. Pieaugušie īpatņi aktarībā no sugas dzīvo dažas dienas vai vairākus mēnešus. Dažu sugu pieaugušie īpatņi spēj pārziemot.
Sistemātika
Dzēlējodu dzimta (Culicidae)
Marussia F1 Team
Virgin Racing (2010), Marussia Virgin Racing (2011)
F1 čempionātā tā debitēja. gada sezonā ar nosaukumu Virgin Racing,. gada F1 sezonā tā piedalījās ar nosaukumu Marussia Virgin Racing.
Portlandcements
Cementa minerāli
Galvenie cementa klinkera minerāli ir:
Ainelaraba
Vēsture
Dibināta 1892. gadā Osmaņu impērijas laikā. Attīstījusies kā ciemats pie vācu 1911. gadā izbūvētā Konjas—Bagdādes dzelzceļa. 1915. gadā pie stacijas sāka apmesties no genocīda bēgošie armēņu bēgļi, kuriem vēlāk pievienojās apkārtnes kurdi. Kurdu nosaukums "Kobane" pēc vienas no versijām cēlies dzelzceļa izbūves laikā no vārda «kompānija». Līdz 20. gadsimta vidum ievērojama iedzīvotāju daļa bija armēņi, bet 1960. gados lielākā to daļa repatriējās uz Armēniju vai pārcēlās uz lielajām Sīrijas pilsētām. 1980. gados arabizācijas procesa ietvaros pilsēta tika oficiāli pārdēvēta par Ainelarabu, kas nozīmē ‘Arābu avots’, bet lielākā daļa vietējo iedzīvotāju to neatzina. Mūsdienās lielākā daļa iedzīvotāju ir kurdi, kā arī arābi (5%), turkmēņi (5%) un armēņi (1%).
Tumsa (grupa)
Radio singli
1997
2011
Filipi
Filipi (it) ir itāļu izcelsmes uzvārds.
Rezorcīns
Iegūšana
Iegūst, sakausējot ar sārmu meta-benzoldisulfoskābi. Rezorcīns veidojas, sakausējot ar sārmu arī citus aromātiskos savienojumus, turklāt ne tikai meta- bet arī orto- un para- izomērus.
Februāra klimats Latvijā
Februāra vidējā gaisa temperatūra ir no −6,8, −6,3 grādiem Latvijas austrumu rajonos (Alūksnē, Dagdā, Gulbenē, Zosēnos un Rēzeknē) līdz −2,9, −2,8 grādiem Baltijas jūras piekrastē (Liepājā, Pāvilostā un Ventspilī). Pēc tajā laikā darbojošos novērojumu staciju datiem februārī visaukstākais laiks ir bijis 1929. gadā, tad mēneša vidējā gaisa temperatūra bija no −17, −16 grādiem Latvijas austrumu daļā līdz −12 grādiem Baltijas jūras piekrastē. Otrais aukstākais februāris ar mēneša vidējo gaisa temperatūru no −16 līdz −15 grādiem Latvijas austrumu daļā līdz −10 grādiem Baltijas jūras piekrastē bija 1985. gadā. Savukārt vissiltākais laiks februārī gan kopumā Latvijā, gan atsevišķās tās vietās ir bijis 1990. gadā, tad mēneša vidējā gaisa temperatūra bija no +1,5 grādiem Alūksnē līdz +4,5 grādiem Pāvilostā. 1989. gadā ievērojami silts ir bijis ne tikai janvāris, bet arī februāris — kalendāro ziemu noslēdzošo mēnešu rindā tas ir bijis otrais vissiltākais. Kopumā Latvijā februāra vidējā gaisa temperatūra ir −4,9 °C.
Tīmekļa vietne
Izstrāde un uzturēšana
Tīmekļa vietnes var tikt sagatavotas, izmantojot tādas tehnoloģijas kā PHP, Active Server Pages (ASP) un Java Server Pages (JSP). Tīmekļa vietnes pasniegšanu klientam nodrošina tīmekļa servera programmatūra, piemēram, Apache vai Nginx. Bieži tīmekļa vietnes saturs glabājas datubāzēs.
Staipekņu dzimta
Staipekņu dzimtas augi ietilpst staipekņu nodalījumā (Lycopodiophyta), kas evolucionāri ir viens no vecākajiem un primitīvākajiem augu valstī (Plantae). Pasaulē ir 350 - 400 staipekņu sugas, kas apvienotas 10 - 15 ģintīs. Lielākā daļa staipekņu sugu ir sastopamas tropos. Daudzas no ģintīm ir mazpazīstamas un par tām nav veikti padziļināti pētījumi.
Ziemeļjūra
Ģeoloģija un gultnes reljefs
Ziemeļjūra klāj trīs kontinentālās Zemes garozas plātnes, kas veidojušās agrīnajā paleozojā — Avalonija, Laurentija un Baltika. Uz Baltikas plātnes atrodas Ziemeļjūras austrumu piekraste un Skandināvijas valstis, uz Avalonijas — Ziemeļjūras dienvidu un austrumu daļa gar Anglijas, Ziemeļvācijas, Beļģijas, Nīderlandes un Francijas krastiem. Laurentija veido Ziemeļjūras ziemeļu daļu, kas pāriet Atlantijas okeānā. Lūzuma līnija, kas stiepjas gar Lamanša šaurumu, izraisa zemestrīces, kuras vēsturiskajā laikā novedušas pie ievērojamiem postījumiem. Arī ziemeļu — dienvidu virzienā vērstie grābeni Ziemeļjūras ziemeļu daļā ir tektoniski aktīvi. Zemestrīces stāvajā Norvēģijas piekrastes zemūdens nogāzē izraisa zemes nogruvumus, kas var radīt lielus cunami viļņus. Piemēram, Doveras šauruma zemestrīce un tās izraisītais cunami 1580. gadā radīja lielus postījumus Francijā un Anglijā. Lielākā Apvienotajā karalistē jebkad reģistrētā zemestrīce ir 1931. gada Dogeras sēkļa zemestrīce, kuras jauda atbilda 6,1 ballēm pēc Rihtera skalas. Šī zemestrīce izraisīja cunami, kas applūdināja Lielbritānijas piekrasti.
Ūdens pietece
Lielākās jūrā ieplūstošās upes — Reina (2524 m³/sek), Elba (856 m³/sek), Glomma (Norvēģija) (603 m³/sek), daudz pieminēta upe ir arī Temza, kuras notece gan ir daudz mazāka (76 m³/sek). Kopējais upju sateces baseins — ap 841 500 km², jūrā ik gadus ieplūst 296—354 km³ saldūdens. Salīdzinoši mazāk sāļš ūdens ieplūst arī no Baltijas jūras. No Baltijas jūras izplūstošais ūdens Ziemeļjūrā plūst pa Norvēģijas ieplaku gar Norvēģijas krastiem uz Ziemeļatlantiju.
Politiskais statuss
Līdz Otrā pasaules kara beigām Ziemeļjūra juridiski nepiederēja nevienai valstij — valstīm piederēja tikai šaura piekrastes josla. Taču pēdējās desmitgadēs, pēc derīgo izrakteņu atklāšanas Ziemeļjūrā, situācija ir mainījusies. Norvēģija kā kandidāts uz lielāko daļu no jaunatklātajiem resursiem, pieteica savas tiesības uz piekrastes kontinentālo šelfu saistībā ar tai laikā vēl neakceptēto "Kontinentālā šelfa konvenciju". Drīz Norvēģijai sekoja pārējās piekrastes valstis, sadalot Ziemeļjūru pēc "viduslīnijas" principa — t. i., velkot robežu pa iedomātu viduslīniju starp abām valstīm. Nīderlandei, Vācijai un Dānijai bija grūtāk sadalīt Ziemeļjūru savā starpā, un lieta tika risināta Starptautiskajā Hāgas tiesā — sava ģeogrāfiskā novietojuma dēļ Vācijai pēc "viduslīnijas" principa pienāktos neproporcionāli maza Ziemeļjūras daļa.
Plūdi un dambji
Postošie plūdi un lielais apdzīvotības blīvums piespieda Ziemeļjūras dienvidu piekrastes iedzīvotājus meklēt risinājumu pret šo šķietami neatrisināmo problēmu. Sākotnēji, jau 7.—8. gadsimtā apmetnes tika veidotas uz vairākus metrus augstiem, mākslīgiem pauguriem. Ja bija nepieciešamība pasargāt plašāku apvidu, ap to tika veidoti gredzenveida dambji. Viduslaikos šādi dambji bija izveidoti tik daudzās vietās, ka cilvēki sāka tos apvienot, pamazām veidojot grandiozu dambju sistēmu visas Ziemeļjūras dienvidaustrumu piekrastes garumā. Tādējādi agrākā "jūrzeme" — platība, kura vienlīdz bieži bija gan jūra, gan sauszeme — tika pārvērsta par sauszemi.
Vatu jūras ekosistēma un vides aizsardzība
1992. gadā Ziemeļjūras ekosistēmas un resursu aizsardzībai tika izveidota OSPAR konvencija un 1972. gadā tās darbību paplašināja Oslo konvencija. Koncencijas īstenošanu pārrauga īpaša OSPAR komisija.
Anglijas uzplaukums
Anglijas kā jūras lielvaras uzplaukums sākās 1588. gadā, kad tai izdevās sakaut spāņu Armādu. Pēc vairākiem kariem ar Nīderlandi Anglija nostiprināja pozīcijas Ziemeļjūrā un 17. gadsimta beigās kļuva par pasaules jūru lielvaru.
Anglijas pozīcijas nopietni apdraudēja tikai Napoleons, tomēr arī Napoleona floti 1805. gadā britiem izdevās sakaut, tādējādi nodrošinot britu kontroli pār Ziemeļjūru vēl uz gadsimtu.
Kandavas ģerbonis
Kandavas pilsētas ģerbonis ir viens no Kandavas pilsētas oficiālajiem simboliem. Apstiprināts.
Grenlande
Vēsture
Aizvēsturē Grenlandi apdzīvoja dažādas paleoeskimosu kultūras, par kurām ir atrastas liecības arheoloģiskajos izrakumos. Domājams, ka pirmoreiz paleoeskimosu kultūras Grenlandē uz dzīvi apmetās ap 2500. gadu p.m.ē. Vietējie iedzīvotāji galvenokārt nodarbojās ar vaļu medībām, kas nodrošināja tiem ēdienu izdzīvošanai.
Irma Švēde
Šahiste
Irma Švēde bija pazīstama arī kā laba šahiste 1940. gadu beigās un 1950. gados, kura aktīvi piedalījās dažāda mēroga sacensībās Latvijā. Augstākie sasniegumi ir gūti 1953. gadā, kad tika izcīnīta uzvara Rīgas apgabala meistarsacīkstēs šahā un 4. vieta Latvijas šaha čempionātā.
Vācijas Demokrātiskā Republika
Ekonomikas reformas, 1963-1970
1963. gadā Ulbrihts pasludināja Jauno ekonomisko sistēmu, kas saglabāja centrālo plānošanu valsts ekonomikas attīstības plānošanā, taču deva lielāku brīvību nozarēm un uzņēmumiem šo plānu izpildē.
1963. gada reformu programmas ieviešana noritēja ar grūtībām, tāpēc 1968. gadā Ulbrihts izvirzīja jaunus attīstības plānus un ieviesa Sociālisma ekonomikas sistēmu, kas paredzēja valsts izaugsmi balstīt uz dažiem augstās tehnoloģijas sektoriem — elektroniku, ķīmiju, plastiku. Tā vietā, lai apdzītu VFR visās ekonomikas nozarēs, tika nolemts koncentrēties uz pāris daudzsološākajām nozarēm, kas pēc tam palīdzētu augt arī pārējai ekonomikai. Lai to panāktu, tika atjaunota un pastiprināta valsts iejaukšanās ekonomikā, izvirzot augstākus izaugsmes mērķus izvēlētajās attīstības nozarēs. Kad izvirzītā programma izgāzās, nesasniedzot plānotos mērķus, reformu kustība tika izbeigta.
Ārpolitika
Ņemot vērā to, ka Rietumvalstis sākotnēji neatzina VDR pastāvēšanu, galvenā uzmanība tika vērsta uz ciešu saišu izveidošanu ar Varšavas pakta valstīm un citām sociālistiskajām valstīm. 1967. gadā VDR noslēdza savstarpējās palīdzības līgumus ar Čehoslovākiju, Poliju, Ungāriju un Bulgāriju, cita starpā, šīs valstis apņēmās neuzlabot attiecības ar VFR, līdz tā diplomātiski neatzīs VDR. Tā vietā, lai attīstītu sadarbību ar kapitālistiskajām rietumvalstīm, Ulbrihts centās īpaši uzsvērt un attīstīt Austrumeiropas valstu kopējo sadarbību un attīstību.
Attiecības ar VFR
Katru gadu 5—7 miljoni rietumvāciešu ieradās VDR, lai apciemotu savus radiniekus. VDR iedzīvotājiem ceļošana uz rietumiem bija ļoti ierobežota, it sevišķi tika ierobežota visas ģimenes došanās ārpus VDR, lai nodrošinātos pret bēgšanu.
Sports
Neskatoties uz nelielo iedzīvotāju skaitu, 1970. un 80. gados VDR izdevās sasniegt ievērojamus rezultātus sportā, Olimpiskajās spēlēs ierindojoties pirmajā trijniekā pēc medaļu skaita. Labos rezultātus lielā mērā panāca ar visaptverošu dopinga un anabolisko steroīdu izmantošanu, kas noveda pie jokiem par vīrišķīga izskata VDR sportistēm. Agresīvās treniņu metodes noveda pie daudzu sportistu invaliditātes un (pēc Vācijas apvienošanās) tiesas prāvām pret treneriem par nelegālu steroīdu izmantošanu.
Bruņotie spēki
Armija nekad nepiedalījās reālā kara darbībā, taču 1970. un 80. gados vairāki tūkstoši armijas instruktoru darbojās Trešās pasaules jaunattīstības valstīs. Robežsardze sākumā veidota kā robežas policija Iekšlietu ministrijas pakļautībā. 1961. gadā militarizēta, nodota Aizsardzības ministrijas padotībā un iekļauta Nacionālās Tautas armijas sastāvā. No 1971. gada atkal pastāvēja atsevišķi no Nacionālās Tautas armijas ar gandrīz 50 000 robežsargu. Puse robežsargu bija sevišķi atlasīti jauniesaucamie. Pārējie bija vai nu Stasi darbinieki vai profesionāli robežsargi. Pat šī sistēma nenodrošināja pret robežsargu bēgšanu uz rietumiem. Apmēram 2500 robežsargiem izdevās aizbēgt, vēl 5500 tika arestēti par bēgšanas mēģinājumiem.
Sabrukums un Vācijas apvienošanās
Izmantojot PSRS ekonomikas krīzi, VFR kancleram Helmutam Kolam apmaiņā pret daudzmiljardu aizdevumiem, izdevās no Mihaila Gorbačova panākt piekrišanu Vācijas apvienošanai un visas Vācijas iekļaušanos NATO. Pēdējie PSRS/Krievijas Federācijas kareivji atstāja Vāciju 1994. gadā.
Tīmekļa lappuse
Tīmekļa lappušu kopumu, kas atrodas vienā mapē, kā arī, iespējams, tās apakšmapēs, un atrodas uz viena tīmekļa servera, sauc par tīmekļa vietni. Tīmekļa vietne vienmēr satur pirmo lappusi, ko parasti sauc  vai.
Giro d'Italia
Piezīmes
<references group="P" />
Mājup ar uzvaru
Sižets
Leitnants Augusts Grieze, piesedzot biedru atkāpšanos, nokļūst ienaidnieka rokās. Neiegūstot no gūstekņa informāciju, tiek organizēta viņa diskreditācijas akcija. Ēterā atskaņo safabricētu Griezes paziņojumu, kurā viņš piesauc padoties. Aviācijas uzlidojuma laikā, Augustam izdodas izbēgt. Viņš piebiedrojas partizāniem un ar izdomātu vārdu drīz kļūst par vienu no veiksmīgākajiem un bezbailīgākajiem kareivjiem. Karam beidzoties, kad viņa kara biedri atgriežas savās dzimtajās vietās, veiksmīgajam partizānam uzsmaida laime. Pēc veiksmīga izlūku uzdevuma veikšanas tiek sagūstīts oberšturmfīrers Budbergs, kurš apliecina Griezes nevainību un izstāsta par kāda Harmaņa īsto lomu, kurš uzdodas par bēgli Paulu Naglu un ar laiku iekļāvies sarkanarmiešu rindās.
Fabiu Aureliu
Valencia
Pēc 2000. gada olimpiādes Aurelio pievienojās "Valencia" vienībai no Spānijas, noslēdzot sešu gadu līgumu. Jau 2001./2002. gada sezonā aizsargs ieguva pirmo nozīmīgo trofeju karjerā, palīdzot Valensijas klubam triumfēt Spānijas čempionātā, kas komandai iepriekš nebija izdevies 31 gadu. Nākamajā sezonā viņš nostiprinājās pamatsastāvā, iemantojot stabila aizsarga reputāciju. Turklāt viņam sezona izvērtās arī visai rezultatīva, ar kopējiem 10 gūtajiem vārtiem.
Aleksandrs Balodis
Dzīves gājums
Dzimis 1897. gada vasaras saulgriežos lauksaimnieka ģimenē pie Krustpils. Pēc pirmskolas beidza ģimnāziju un iestājās karaskolā. Piedalījās Pirmajā pasaules karā kā Krievijas impērijas armijas virsnieks. Krievijas pilsoņu kara laikā pārgāja Baltās kustības pusē, vēlāk veica Francijas izlūkdienesta uzdevumus Krievijā un Baltijas valstīs diplomātiskās pārstāvniecības darbinieka statusā.
Āris Auders
Biogrāfija
1980. gadā pabeidza mācības Rīgas 49. vidusskolā, no 1980. līdz 1986. gadam studēja Rīgas Medicīnas institūtā, papildinājās Kalifornijas Universitātes Sandjego (UCSD) Medicīnas skolā ASV, un Bernes Universitātē Šveicē.
kā partijas "Jaunais laiks" pārstāvis kļuva par Latvijas īpašu uzdevumu ministru veselības aprūpes lietās Einara Repšes valdībā, — par veselības ministru. viņš demisionēja pēc KNAB ierosinātās krimināllietas par Audera darbībām, ļaunprātīgi izmantojot pacientu uzticēšanos. Ā. Auderu ministra amatā nomainīja Ingrīda Circene.
Miris 2017. gada 12. jūlijā, izdarot pašnāvību.
Dienas Lapa
Dienas Lapa bija dienas laikraksts, kas tika izdots Rīgā XIX gs. beigās un XX gs. sākumā, viens no populārākajiem tā laika dienas laikrakstiem latviešu valodā, Jaunās strāvas rupors.
Vēsture
Vēlāk par redaktoru kļuva jurists Pēteris Stučka. Visasākā Dienas Lapa bija laikā, kad par tās redaktoru kļuva jurists Jānis Pliekšāns. Viņš ataicināja no Tērbatas bijušos pīpkaloņus. Sociālisma idejas “Jaunās strāvas” dalībnieku vidū kļuva populāras 1892.–1893. gadā, pēc “Dienas Lapas” redaktora Raiņa brauciena uz Šveici 1893. gada rudenī, kur viņš piedalījās II Internacionāles 3. kongresā. Tur viņš tikās ar vācu sociāldemokrātu vadītāju Augustu Bēbeli. Rainis nelegāli ieveda Latvijā sociālistisko literatūru.
Jāņa Pliekšāna laikā Dienas Lapa zaudēja vairāk nekā 2000 abonementu un Pēterim Stučkam, kas atkal atguva redaktora amatu, nācās avīzi uzturēt no saviem līdzekļiem.
Sinerģētika
Pētījumi
Ulam Ar., daudz strādājis ar Evm, 1964. gadā savā grāmatā «Nenolemtos matemātiskos uzdevumus» (Ģ.: Zinātne) augstu novērtēja sinerģiju — nepārtrauktu sadarbību starp mašīnu un tās operatoru, kas īstenojama uz informācijas rēķina uz displeju.
Dzērvju iela (Rīga)
Ielu savienojumi
Dzērvju iela ir savienota ar šādām ielām:
Bērns
- bērnību,
Bērni jūdaismā un kristietībā
Bībelē cilvēks tiek uzlūkots kā Dieva bērns un bērnišķīgums tiek uzskatīts par nepieciešamu nostāju, lai cilvēks varētu nokļūt Dieva valstībā (Lk. 18; 17). Tomēr vienlaikus, lai varētu būt pilnvērtīgs Dieva bērns, cilvēkam ir jābūt atvērtam pret Dieva iedvesmu (Jņ. 1; 12). Pretējā gadījumā cilvēks kļūst par velna bērnu (Jņ. 3; 10).
Bērni Islāma skatījumā
Pirms Islāma bērnu nonāvēšana tika praktizēta kā sava veida „dzimstības kontrole.” Šajā sakarā ir zināms, ka bērnu slepkavības „starp arābiem bija pietiekami plaši izplatītas, lai tām būtu arī īpašs apzīmējums waʾd". Bērnu (tiklab zēnu kā meiteņu) nonāvēšana tika praktizēta vai nu aiz nabadzības, vai arī kā upuris dieviem, vai arī dēļ „tēva neapmierinātības un bailēm meitas piedzimšanas dēļ tikt apkaunotam.”
Bērni hinduisma skatījumā
Hinduismā bērna stāvokli galvenokārt nosaka viņa piederība noteiktai kastai.
Velna ezers
Velna ezers var būt:
Raimonds Rubiks
Dzīvesgājums
Dzimis Rīgā politiķa Alfrēda Rubika ģimenē. Mācījās Rīgas 21. vidusskolā. Pēc Latvijas neatkarības atjaunošanas nodarbojās ar uzņēmējdarbību, kopā ar jaunāko brāli Artūru Rubiku strādāja kādā elektronikas firmā.
Politiskā darbība
Pētnieciskās žurnālistikas centra Re:Baltica veiktajā pētījumā par 12. Saeimas deputātu uzstāšanos tribīnē un ziņojumu gatavošanu kopā ar 12 citiem, tostarp 7 no "Saskaņas" ievēlētajiem deputātiem, atzīts par "nerunīgo deputātu", jo 12. Saeimā 44 pavadītajos mēnešos R. Rubiks tikai vienreiz runājis no tribīnes un ne reizi nav gatavojis ziņojumu par kādu likumprojektu.
Teodors Hermanis Pantēnijs
Dzīvesgājums
Miris Leipcigā 1915. gada 16. novembrī.
Skrūve
Lodīšu celiņu
Citādi sauktas par lodgaitas skrūvēm (en). Šis skrūvju veids nav īsti skrūve - tas ir kaut kas starp skrūvi ar uzgriezni un gultni, jeb gultņotu vītņu pāri. Šim skrūvju veidam novērsti iepriekšminēto skrūvju veidu trūkumi, taču to cena sākotnēji bija ap 10 reizēm augstāka, kā citām skrūvēm. Tagad ir piegādātāji, kas piedāvā šo skrūvju veidu par cenu, kas padara šo skrūvju izmantošanu izdevīgu un salīdzinoši dārgas ir tikai precīzākās to versijas, kas paredzētas augstas precizitātes darba galdu un mehānismu izveidei, kur kļūda lineārā pārvietojumā nepārsniedz 0,01 mm uz skrūves garuma metru.
TBWA Latvija
TBWA\Latvija ir reklāmas aģentūra Latvijā, kas pārstāv starptautisko reklāmas un mārketinga komunikāciju tīklu TBWA\Worldwide. Uzņēmuma lielākie klienti ir McDonald's, Tet, Starptautiskā lidosta "Rīga", Latvijas Loto, Elektrum.
Floroglucīns
Atrašanās dabā
Floroglucīna atvasinājumi plaši sastopami dabā, piemēram, flavonos un antociānos.
Eirodziesma 2011
Atlases sistēma
19. februārī notika izaicinājuma kārta, kurā piedalījās 10 finālam nekvalificējušās dziesmas no pusfināliem. No šīs kārtas finālam kvalificējās divas dziesmas: viena no skatītāju balsojuma, otra — žūrijas balsojuma. Arī šajā kārtā pastāvēja noteikums par "priekšroku" skatītāju balsojumam.
Pusfināliem kvalificējušās dziesmas
Tabulā uzskaitītas visas Eirodziesmas pusfināliem kvalificējušās dziesmas to iesniegšanas secībā.
Līvsalas zēni
"Līvsalas zēni" ir 1969. gada latviešu padomju aktierfilma. Filmas režisori ir Ēriks Lācis un Jānis Streičs. Filma uzņemta Rīgas Kinostudijā.
Medus
Medus ir lipīga un viskoza saldviela, ko gatavo bites no ziedu nektāra, ko nektāraugi izdala ziedēšanas laikā.
Ivars Gaters
Biogrāfija
No 1985. līdz 1990. gadam bijis kolhoza arhitekts kolhozā "Pampāļi", Saldus rajonā, pēc tam vadījis projektēšanas grupu Latvijas Lopkopības un veterinārijas zinātniski pētnieciskajā institūtā (1990—1992), no 1992. līdz 1994. gadam bijis Siguldas pagasta galvenais arhitekts. Pēc tam kļuva par galveno arhitektu Siguldas pilsētā un vadīja uzņēmumu "Siguldas Būvvalde". 1999. gadā uzsāka darbu valsts pārvaldē. No 1999. līdz 2002. gadam vadīja Vides aizsardzības un reģionālās attīstības ministrijas Reģionālās attīstības departamentu, 2002. gadā bija Finanšu ministrijas Reģionālās politikas un plānošanas pārvaldes vadītājs.
Tīmekļa pārlūkprogramma
Protokoli un standarti
Agrīnās tīmekļa pārlūkprogrammu versijas atbalstīja ļoti vienkāršu HTML versiju. Straujā pārlūkprogrammu attīstība (skat. Pārlūkprogrammu kari) noveda pie nestandarta HTML dialektu rašanās, kas radīja savietojamības problēmas. Mūsdienīgās tīmekļa pārlūkprogrammas (Mozilla, Opera un Safari) atbalsta uz standartiem balstītas HTML un XHTML versijas, kam vajadzētu tikt attēlotām vienādi uz dažādām pārlūkprogrammām. Internet Explorer šobrīd pilnībā neatbalsta XHTML. Pašreiz liela daļa mājaslapu ir izstrādātas izmantojot WYSIWYG HTML ģenerēšanas programmas, tādas, kā Macromedia Dreamweaver un Microsoft FrontPage, kas pamatā ģenerē standartiem neatbilstošu HTML kodu, tādējādi traucējot Vispasaules Tīmekļa konsorcija standartu izstrādes darbu.
Kovariācijas analīze
Kovariācijas analīze salīdzinājumā ar dispersijas un regresijas analīzes metodēm
Kovariācijas analīze pēc tās īpašībām apvieno dispersijas un regresijas — korelācijas analīžu īpašības. Dispersijas analīze ir analīzes metode, ar kuru pēta kādas pazīmes dispersiju un tā tiek lietota statistisko hipotēžu pārbaudei un secinājumu matemātiskai argumentācijai. Dispersiju analīzi lieto divos gadījumos:
-	sakarību pētīšanai starp neatkarīgo un atkarīgo mainīgo (jeb starp faktoriālo un rezultatīvo pazīmi);
Svešiniece ciemā
Sižets
Zvejnieks Jānis atgriežas ciemā kopā ar jaunu sievu, zivju pārstrādes rūpnīcas jauno direktori. Neviesmīlīgi, kā svešinieci, Elzu sagaida gan vīra ģimene, gan ciema iedzīvotāji. Bet, neskatoties uz sākotnējām neveiksmēm, viņai tomēr izdodas uzlabot rūpnīcas darbu, pārveidot zvejniecības saimniecību, un pamazām jaunā sieviete iemanto mīlestību un uzticību.
Augšējā līmeņa domēns
Augšējā līmeņa domēns (Top-level domain jeb TLD) ir Interneta domēna vārda pēdējā daļa. Piemēram, domēna vārda  augšējā līmeņa domēns ir   (vai , jo domēnvārdi nav reģistrjūtīgi).
Vienotais resursu vietrādis
Vispārīga URI sintakse
Vaicājuma daļa ir paredzēta, lai izteiktu parametrus, kas nododami uz servera esošai datu bāzei.
Reģistrjūtīgums
Vietrāži pamatā ir reģistrjūtīgi, tomēr tas ir servera administratora ziņā, vai likt serverim ņemt vērā burtu reģistru, atbildot uz pieprasījumiem. Daži tīmekļa serveri nosūta vienu un to pašu lapu neatkarīgi no tā, vai pieprasījumā lietoti lielie vai mazie burti.
IRC
Lai pieslēgtos pie IRC serveriem, lieto programmas, kuras sauc par IRC klientiem. Populārākais IRC klients windows videi ir mIRC. Dažos tīmekļa pārlūkos arī ir iebūvēts IRC klients (opera). Daudzi IRC klienti atbalsta ziņojumu nosūtīšanu (un saņemšanu no) citiem klientiem izmantojot tā saukto DCC protokolu. Šajā gadījumā dati tiek sūtīti no viena klienta otram, apejot serveri. Tas ļauj pārsūtīt failus, novērš iespēju serverim pārtvert ziņojumus, apiet servera cenzūru un/vai ātruma ierobežojumus (flood limit).
Baltimora
Klimats
Vasaras ir karstas un mitras, ar vidējo gaisa temperatūru jūlija dienā 27.1 °C. Bieži siltuma un mitruma sajaukšanās noved pie stipriem negaisiem.
Cilvēki
Baltimorā ir dzimuši tādi cilvēki kā:
Cilvēka skelets
Skelets veido vīriešiem ≈18% ķermeņa masas, bet sievietēm 16% ķermeņa masas.
Bivrests
Bivrests senskandināvu mitoloģijā ir tilts, kas ved no Midgardas uz Asgardu un pa kuru āsi ik dienas dodas uz pulcēšanos pie Urda Igdrasila pakājē. Vienīgais, kurš tiltu neizmanto, ir Tors, jo tilts zem viņa smagajiem soļiem varētu sabrukt. Tiltu apsargā Heimdals; iestājoties Ragnarokam, pa tiltu Asgardai uzbruks uguns milži, aiz kuriem tas sabruks.
Uzskaitījums ar valstīm, kur angļu valoda ir valsts valoda
Angļu valodas kā oficiālās valodas statuss bieži vien nav saistīts ar šajā valodā runājošo skaitu attiecīgajā zemē. Piemēram, Indijā no vairāk nekā 1,1 miljarda iedzīvotājiem tikai apmēram 200 000 iedzīvotāju angļu valoda ir dzimtā valoda.
Eduards Pulpe
Studējis matemātiku Maskavas universitātē (1899—1904). Pulpe bija latviešu studentu korporācijas Fraternitas Moscoviensis biedrs. Piedalījies jaunu korporācijas statūtu izstrādē un kļuvis par tās pirmo senioru (vadītāju). Aktīvi darbojies Maskavas latviešu sabiedrībā. Tomēr 1904. gadā nesaskaņu dēļ no korporācijas izstājies. Pēc augstskolas beigšanas kādu laiku strādājis Dubultos un Rīgā par matemātikas un vingrošanas skolotāju.
Kārlis Kristiāns Ulmanis
Dzīvesgājums
1835. gadā viņš kļuva par Tērbatas universitātes praktiskās teoloģijas profesoru (1835—1842), no 1839. līdz 1841. gadam pildīja Tērbatas universitātes rektora pienākumus. 1844. gadā Ulmanis atgriezās Rīgā un bija dažādos skolu pārvaldes amatos, 1846. gadā izdeva jaunu ābeci latviešu valodā. No 1847. gada izdeva trīs rakstu krājumus "Ziņas un stāsti par Dieva valstības lietām" (1847—1850). 1856. gadā viņu iecēla par Krievijas impērijas evaņģēliski-luteriskās baznīcas ģenerālkonsistorijas viceprezidentu (1856—1868) un 1858. gadā par bīskapu Pēterburgā.
Trejvārpu plakanstaipeknis
Trejvārpu plakanstaipeknis aug sausos priežu mežos. Pirmās rakstiskās ziņas par trejvārpu plakanstaipekni Latvijā ir no 18. gadsimta beigām. Tas ir aprakstīts 1791. gadā vācu valodā izdotā grāmatā "Versuch einer Naturgeschichte von Livland". Latvijā tas sastopams reti, visbiežāk rietumu un centrālajā daļā.
Zentenes pagasts
Daba
Ģeogrāfiski pagasta teritorija ziemeļos atrodas Piejūras zemienes Engures līdzenumā, bet dienvidos Ziemeļkursas augstienes Vanemas paugurainē. Derīgie izrakteņi — māls, saldūdens kaļķieži, smiltis un grants.
Vēsture
Šeit ir apskatāma Zentenes muižas pils, kas tika uzcelta ap 1850. gadu, un pārstāv vēlā klasicisma stilu. Pils zelmenī ir saglabājies līdz mūsdienām Līvenu dzimtas ģerbonis. Pils parkā aug 15 svešzemju sugas koki un krūmu stādījumi. Starp parka kokiem aug arī Latvijas resnākā īve, kuras stumbra apkārtmērs ir 2,35 metri. Pils ēka darbojas Zentenes skola. Zeme un saimniecība, kur atrodas muižas pils, 1540. gadā izlēņoja ordeņa mestrs. Tā nosaukums vācu valodā bija Senten, no kā arī cēlās ciema nosaukums. Dzirciemā atrodas Dzirciema luteriskā baznīca. Tā ir celta 19. gadsimta sākumā un ir viena no retajām baznīcām Latvijā, kuras ieeja ir vērsta uz ziemeļiem. Baznīcas iekšienē atrodas iekārta, kas 1827. gadā tika atvesta no Ventspils ordeņa pils kapelas. Ērģeles un to prospekts ir izveidots 1851. gadā. Šeit pat atrodas arī Pastariņa muzejs, kas atrodas "Bisenieku" mājās. Tā ir Tukuma muzeja filiāle. Šeit ir dzimis latviešu rakstnieks Ernests Birznieks-Upītis. Muzeja ekspozīcija ir veltīta viņam, kā arī vietējam novadam. Šai vietai rakstnieks veltīja savu darbu "Pastariņa dienasgrāmata". Rindzelē atrodas Rindzeles narkomānu rehabilitācijas centrs. 2009. gada septembrī to plānoja slēgt.
Robertu Karlušs
Sasniegumi
Brazīlija
Mekonga
Mekonga gūst ūdeņus galvenokārt no nokrišņiem, bet augštecē arī no sniega un ledus kušanas ūdeņiem. Plūdi upē augštecē ir augustā, lejtecē oktobrī. Viszemākais ūdens līmenis ir aprīlī. Augštecē Mekonga 1 - 2 mēnešus gadā aizsalst.
Latvijas krievu vēsture
Pēc Pirmā pasaules kara
Impēriskās politikas galvenie paudēji un atbalstītāji (cariskās ierēdniecības aparāts, militāro un garīdzniecības aprindu augšslānis u.c.) Pirmā pasaules kara un Brīvības cīņu laikā pameta Latvijas teritoriju. Krasi samazinājās rūpniecības strādnieku, un arī krievu strādnieku, skaits vispār. Evakuācijas un bēgļu gaitu dēļ pēc kara Rīgas krievu iedzīvotāju skaits samazinājās par 70 000. Palika tie, kas dzīvoja šeit jau sen un ilgstoši — krievu zemnieki Latgalē, Rīgas un citu pilsētu krievu vidusslānis. Brīvības cīņās 50 krievi tika apbalvoti ar Lāčplēša Kara ordeni.
Džons Gransfelds
Gransfelda pirmais kosmiskais lidojums notika 1995. gada martā misijā STS-67/Astro-2, kuras laikā tika veikti novērojumi ar ultravioleto teleskopu. Otro lidojumu viņš veica 1997. gada janvārī misijā STS-81, kuras laikā Atlantis veica lidojumu uz Krievijas orbitālo staciju Mir. Trešo lidojumu viņš veica 1999. gada martā misijā STS-103, kuras laikā tika veikti Habla teleskopa remonta un apkopes darbi. Ceturto lidojumu viņš veica 2002. gada martā Habla teleskopa remonta misijā STS-109. Piekto lidojumu viņš veica 2009. gada maijā Habla teleskopa remonta misijā STS-125.
Vispasaules tīmeklis
Tīmekļa serveri
Tīmekļa serveris ir serveris, kuru var attiecināt uz divām lietām: Primārā tīmekļa servera funkcija ir piegādāt vispasaules tīmekļa lapas klientiem pēc to pieprasījuma. Tas nozīme, piegādāt HTML dokumentus un jebkuru papildus saturu, kas attiecināms uz dokumentu (attēli, tabulas, skripti).
Statistika
Pēc 2001. gada pētījuma datiem tīmeklī ir vairāk nekā 550 miljardi dokumentu. Starp 2005 un 2010, tīmekļa lietotāju skaits dubultojies un tika lēsts, ka tas pārsniegs divus miljardus 2010. gadā. Mājaslapu statistikas mērīšana parasti ir balstīta uz lapu apmeklējumiem vai saistīta ar servera pieprasījumiem, ko tas saņem. No 2005. līdz 2010. gadam interneta lietotāju skaits ir divkāršojies, tika pat paredzēts, ka 2010. gadā tas pārsniegs divu miljardu robežu. Pētījumi 1998. un 1999. gadā pierādīja, ka interneta mājaslapu izsekošanas metodes parādīja, ka liela daļa no tīkla nemaz netika indeksētas meklētājdzinējos un tīkls bija daudz lielāks nekā tika prognozēts. Pēc 2001. gada pētījuma datiem tīmeklī ir vairāk nekā 550 miljardi dokumentu. 2002. gada aptauja par 2,024 miljoniem mājaslapu noteica, ka lielākā daļa satura tīklā bija angļu valodā: 56,4%, tālāk sekoja vācu valoda: 7,7%, tad franču valoda: 5,6% un visbeidzot japāņu valoda: 4,9%. 2009. gada martā tīklā tika atrastas 2,21 miljards indeksējamu mājaslapu. 2008. gada 25. jūlijā Google programmatūras inženieri Džese Alperts un Nisans Hajajs paziņoja, ka Google Search bija atklājis vienu triljonu unikālu URI. 2009. gada maijā darbojās 109,5 miljardi domēnu, no šiem 74% darbojās ar .com domēnu.
Gadu saraksts
Šī lapa indeksē gadu lapas.